open-index/open-wikipedia-markdown huggingface dataset:
Muse Software

**Muse Software**, ամերկյան ընկերություն, որը զբաղվում է համակարգչային խաղերի և ծրագարային ապահովման մշակմամբ։ Գրասենյակը տեղակայված է Բալթիմոր քաղաքում (Մերիլենդ նահանգ)։ Սկզբնական շրջանում ընկերությունը **Micro Users Software Exchange** անվան ներքո մշակել և թողարկել է ծրագրեր նախատեսված Apple II համակարգիչների համար, հետագայում ընդլայնելով իր շուկան նաև Commodore 64, Atari և IBM PC համակարգիչների համար։ Muse Software-ը Wolfenstein խաղաշարքի առաջին երկու խաղերի մշակողն է, որը համարվում է ամենաերկարակյաց խաղային շարքը։

## Պատմություն
Muse Software-ը հիմնադրվել է 1978 թվականի օգոստոսի 1-ին Էդ Զարոնի կողմից։ Castle Wolfenstein խաղի հեղինակ Սայլաս Ուորները դարձավ ընկերության առաջին վարձու մշակողը։ Ընկերությունը մշակել է ոչ միայն համակարգչային խաղեր, այլև ծրագրային ապահովումներ։ Օրինակ՝ տեքստային խմբագիր՝  Super-Text ծրագիրը, որը մշակվել է Զերոնի կողմից։ Սկզբնական շրջանում Muse Software-ի ապրանքանիշները տարածվել են կոշտ կրիչների միջոցով, սակայն արդեն հետագայում կրիչներին փոխարինելու եկան կոշտ սկավառակները։ Ավելի ուշ ընկերությունը սկսեց մշակումներ կատարել Commodore 64 և Atari 800 համակարգիչների համար։ Ընկերությունը նաև ուներ խանութ՝ Muse Software and Computer Center, որը աշխատեց մինչև 1982 թվականը։

Muse Software-ը վաճառքի պիկի ժամանակ տարեկան ստանում էր մինչև 2 միլլիոն դոլար եկամուտ։

Զերոնի խոսքերով, Muse Software-ի վաճառքը դանդաղ էր աճում, քանի որ կար համակարգչային ծրագրային ապահովման քիչ պահանջարկ։ Ընկերությունը 1983 թվականին ուներ 40 աշխատակից, սակայն հետագայում մինչև սնանկացման մասին հայտարարելը իրականանցրեց կրճատումներ, որի արդյունքում ընկերությունում մնաց 6 աշխատակից։

Muse Software-ը փակվեց 1987 թվականի հոկտեմբերի 7-ին։

1992 թվականին id Software ընկերությունը ոգեշնչվելով Castle Wolfenstein խաղից, թողարկեց Wolfenstein 3D խաղը։

## Ծանոթագրություններ

## Արտաքին հղումներ
* MobyGames entry on Muse Software 
* The Underdogs entry on Muse Software

Կատեգորիա:Ընկերություններ այբբենական կարգով
Կատեգորիա:Ծրագրային ապահովում
Կատեգորիա:Ծրագրային ապահովումներ ըստ ընկերության
Ֆրեդի Թորփ

**Ֆրեդերկ Նիկոլաս Թորփ** (, ), բրիտանացի դերասան։ Առավել հայտի է Օվերդրայվ (2017) ֆիլմում, Նեթֆլիքսի «Անվտանգություն» (2018) և «Ճակատագիր։ Վինքս սագա» (2021–2022) հեռուստասերիալներում կատարած դերերով։

## Վաղ կյանք
Ծնվել է Լոնդոնի Քենսինգթոն և Չելսիում՝ Նիք Թորփի և Անտոնիա Մենլիի ընտանիքում։ Ունի ավագ քույր՝ Օֆելիան:.

Սովորել է Օքսֆորդի ամառային Ֆիլդս դպրոցում։ Հետո ընդունվել է Էթոն քոլեջ։ 2013 թվականի ամառն անցկացրել է Նյու Յորքում, որտեղ սովորել է Լի Սթրասբերգի անվան թատրոնի և կինոյի ինստիտուտում։ Աշնանը հոգեբանություն է ուսումնասիրել Էքսետերի համալսարանում, որտեղ նա մասնակցել է թատերական ներկայացումների EUTCo-ի միջոցով։

## Ֆիլմագրություն
### Ֆիլմ

### Հեռուստատեսություն

### Թատրոն

## Ծանոթագրություններ

## Արտաքին հղումներ
*

Կատեգորիա:21-րդ դարի բրիտանացի դերասաններ
Կատեգորիա:Բրիտանացի թատերական գործիչներ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Վանդունց Բադին

**Վանդունց Բադին,** Ակսել Բակունցի «Մթնաձոր» ժողովածուի պատմվածքներից է, որը հրատարակվել է 1927 թվականին։

### Ժողովածուի և պատմվածքի կապ
«Մթնաձոր» ժողովածուի պատմվածքների գաղափարական բովանդակությունը  անսխալ հասկանալու համար կարևոր է իմանալ, թե որ ժամանակային շրջանի մասին են պատմվածքները։ Ժողովածուի պատմվածքները առավելապես պատկերում են 1920-ական թվականների գյուղի իրականությունը, թեև կան պատմվածքներ, որոնք վերաբերում են նախահեղափոխական գյուղի կենցաղին։ 1920-ական թվականներին Հայատանը գտնվում էր պատմական զարգացման նոր ճանապարին, երբ հայ իրականության մեջ դեռևս պահպանվում են հին կենցաղավարությանը և հոգեբանությանը, նահապետական ապրելակերպին բնորոշ գծերը։

### Սյուժե
Պատմվածքը տավարած Վանդունց Բադու մասին է։ Նրա տունը գտնվում է հանդ տանող ճանապարհի վրա, Աթանենց ընկուզենու մոտ։ Գյուղում առաջինը արթնանում է Վանդունց Բադին, նա երկար տարիներ է ինչ պահում է գյուղի տավարը։ Նա ուներ կին և մի տղա՝ Հաբուդը, որը ծնողների միակ ապավենն էր։ Երեկոյան դուռը ճռռոցով բացվում է, և ամեն օրվա կարգով ներս է մտնում Վանդունց Բադին, հանում է տրեխները և ճաշակում օրվա բաժին հացը։ Հաբուդը երբեմն օգնում էր հորը, սակայն հայրը չէր ցանկանում, որ որդին իր նման տավարած լինի։ Նա մտածում էր նրան արհեստ սովորելու տա, իսկ մայրը ցանկանում էր, որ որդին գրագիր լինի։ Հաբուդն էլ չէր սիրում հոր աշխատանքը, գիտեր, որ հայրը խելոք մարդ է և բավարարվում է այնքանով, որքան տալիս են։ Նա առավել ատում էր Իսանանց տղաներին, որոնց տավարը պահում էր հայրը։ Եվ մի օր գյուղի գզիրը լուր է տարածում, որ պատերազմ է Գերմանիայի դեմ, և թագավորից հրաման է  եկել, որ զինվոր ուղարկեն։ Պատերազմ գնացող տղաների մեջ կար նաև Հաբուդի անունը։ Վանդունց Բադու և կնոջ սիրտը ահ է ընկում։ Հաբուդին տանում են պատերազմ, նա ռազմաճակատից հաճախ է նամակներ գրում՝ ասելով, որ զինվորները սոված են և հագուստ չունեն։ Նա ավելի շատ տեղեկություններ է հայտնում ռազմաճակատից, սակայն Իսանանց տղաները, որոնք կարդում էին նամակը, ամբողջությամբ չէին վերարտադրում գրածը։ Երկու տարի ծառայությունից հետո վերադառնում է Հաբուդը, գյուղում ասում են, որ նա բոլշևիկ է դարձել, այսինքն՝ ձգտում է հավասարության։ Մի օր Հաբուդը գնում է քաղաք, և գյուղում լուր է տարածվում, որ բոլշևիկներին ձերբակալել են։ Հաջորդ Վանդունց Բադին գնում է քաղաք որդու հետևից և իմանում է, որ որդուն սպանել են։ Որոշ ժամանակ անց մահանում է նաև Վանդունց Բադու կինը, իսկ վերջինս մնում է միայնակ։

### Հերոսներ
* Վանդունց Բադի - գյուղի տավարած
* 
* Հաթամի աղջիկ - Վանդունց Բադու կինը
* 
* Հաբուդ - Վանդունց Բանդու որդին
* 
* Իսանանց տղաներ - դուքանի տերերը
* 
* Դուրգար Դավիթ - արհեստավոր
* 
* Զաքի - գզիրը
* 
* Վարժապետ Մինաս - կոմիտեի ներկայացուցիչ

### Գաղափարական բովանդակություն
«Վանդունց Բադին» պատմվածքում Ակսել Բակունցը ստեղծում է նախահեղափոխական գյուղի պատկերը՝  ընդգծելով կամայականությունների ազդեցությունը անհատի և ողջ հասարակության վրա։ Բոլշևիզմի հաղթանակը նոր կյանքի սկիզբ է, իսկ նոր կյանքի սկիզբը  հասարակությունից պահանջում է ամենաթանկը՝ պայքարելու և անգամ կյանքը զոհելու գիտակցված մղում։

## Ծանոթագրություններ

Կատեգորիա:Վիքիպեդիա:ԵՊՀ ԻՄ հոդվածներ 2023
Կատեգորիա:Ակսել Բակունցի ստեղծագործություններ
Կատեգորիա:1927 ստեղծագործություններ
Զորբան

**Զորբան**, Ակսել Բակունցի «Մթնաձոր» ժողովածուի պատմվածքներից է։ Այդ և հարանման պատմվածքներում ընթերցողը կարծում է, որ Մթնաձորը մի այնպիսի աշխարհ է, ուր դեռևս միմյանցից չեն անջատվել իրականությունն ու առասպելը, առօրյան ու լեգենդը, ուր մարդն ու արջը ապրում են կողք կողքի, ուր բնության և գյուղի միջև չկան էական տարբերություններ, բնությունը գյուղի մեջ է, գյուղը՝ բնության ծոցում։

## Տպագրման պատմություն
Ակսել Բակունցի «Զորբան» պատմվածքը առաջին անգամ հրատարակվել է 1925-1926 թվականին «Խորհրդային Հայաստան» օրաթերթում, հեղինակային մասնակի խմբագրմամբ այն զետեղվել է «Մթնաձոր» ժողովածուի մեջ։

## Սյուժե
Պատմվածքը հարուստ գյուղացիներից մեկի՝ Զորբա Օսեփի մասին է։ Նա այդ գյուղում միակն է, ով ունի այնպիսի դարպաս, որ անծանոթն անգամ իր տան մոտով անցնելիս կհասկանա, որ Օսեփի տունն է։ Նրա բակում կա արհեստանոց, որտեղ աշխատողներ է պահում։ Երբ ինչ-որ մեկը գյուղում շատ աշխատասեր է լինում, ասում են՝ «Զորբա Օսեփի ճանկն ընկնի, մի շաբաթ էլ չի դիմանա»։ Նա աշխատացնում է օրն ի բուն և վարձը տալիս է տարին մեկ անգամ, այն էլ բնամթերքով և ցորենով։ Արհեստանոցից, բակից, եթե ինչ-որ բան իրեն պետքական չի լինում նվիրում է աշխատողներին, սակայն այն կալի ժամանակ հանում է նրանց հասանելիք բաժնից։ Գյուղի երիտասարդները նրան անվանում են «գայլ Օսեփ»։ Օսեփը ունի այնպիսի բանջարանոց և բակ, որտեղ տարվա բոլոր եղանակներին մրգերը և բանջարեղենը անպակաս են լինում, սակայն, երբ մի հարևան խնձոր ուզեր, նա պատասխանում է, որ չունի և ընկնում է այգին ասելով՝ կարող է մի քանի հատ լինի, տեսնեմ՝ լինի կտամ, բայց ինչքա՞ն կվճարեք։  Գյուղի ժողովների ժամանակ ամեն անգամ նա իր ձայնը բարձրացնում և ասում է, որ ոչ միայն հարուստներից պետք է հարկ վերցնեն, այլ նաև աղքատներից, քանի որ աղքատները տեսնելով, որ իրենցից հարկ չեն վերցնում, նրանք ծուլանում և անբան են դառնում։ Վերջին ժողովի ժամանակ Օսեփը նորից նույն միտքն էր ասում, սակայն ժողովը ընդհատվեց նախրի գալով, քանի որ ամենքն իր ապրանքի հետևից պետք է գնար։  Նախրապանը նախիրը բերելուց հետո գնում է ժողովատեղին և տեսնում է, որ մարդ չի մնացել, միայն մի մարդ կա, նստում է մի քարի և սկսում են զրուցել։ Գյուղացիներից մեկը հարցնում է․ Օսեփը շատ զորբայա՞, նախրապանը պատասխանում է, որ նրա թամահը շատ է և ագահ է։ Այս խոսքի վրա նախրապանը մի առակ է պատմում, որով էլ վերջանում է պատմվածքը։

## Ծանոթագրություններ

Կատեգորիա:1925 աշխատություններ
Կատեգորիա:Ակսել Բակունցի ստեղծագործություններ
Կատեգորիա:Վիքիպեդիա:ԵՊՀ ԻՄ հոդվածներ 2023
Երաժշտական կրթություն

**Երաժշտական կրթություն**, անհրաժեշտ գիտելիքների և ունակությունների յուրացման գործընթաց՝ համակարգված երաժշտական գործունեության համար, նաև երաժշտական ուսումնական հաստատություններում երաժշտության ուսուցումը կազմակերպելու համակարգ։ Տարբերում են ընդհանուր (սիրողների համար) և մասնագիտական (պրոֆեսիոնալ գործունեության համար՝ ստեղծագործական, կատարողական, գիտական, մանկավաժական) երաժշտական կրթություն։

## Պատմություն

Դեռևս Հին աշխարհի երկրներում՝ Եգիպտոսում, Չինաստանում և այլուր, տաճարական, պալատական, զինվորական և այլ երաժիշտներ ստացել են մասնագիտական ուսուցում։ Հին Հունաստանում մասնավոր դպրոցներում ուսուցանել են կիֆարա նվագել և աեդոսների արվեստը, որոնք պարտադիր էին պատանիների համար։ Միջնադարում այն հիմնականում կապված էր եկեղեցու հետ։ Վերածննդի շրջանում երաժշտական կրթության զարգացմանը նպաստել է նոտագրության ի հայտ գալը։

Մոտ 16-րդ դարում ընդհանուր երաժշտական կրթությունն առանձնացել է մասնագիտականից. միջնակարգ դպրոցներում այն դասավանդել են կանտորները։ Ֆրանսիական մեծ հեղափոխությունից հետո մի շարք եվրոպական երկրներում բացվել են կոնսերվատորիաներ, երաժշտական ակադեմիաներ, բարձրագույն դպրոցներ, քոլեջներ, որտեղ պատրաստել են հիմնականում կատարողներ։

Արդի ժամանակաշրջանում, բացի երաժշտական պետական հաստատություններից (դպրոց, ստուդիա, ուսումնարան, կոնսերվատորիա և այլն), գործում են նաև մասնավոր կրթօջախներ։

Կատեգորիա:Երաժշտական եզրույթներ
Հապաղում (երաժշտություն)

**Հապաղում**, նախորդ ակորդի տոնը (կամ տոները), որը, շարունակելով հնչել հաջորդ ակորդի ժամանակ, նրա հետ կազմում է ոչ ակորդային դիսոնանսող հնչյուն և լուծվում սեկունդա վար (հազվադեպ՝ վեր)՝ հաջորդ ակորդի համապատասխան ակորդային տոնի մեջ։

Հապաղումը գործածում են տակտի ուժեղ մասերում։ Տարբերում են հապաղման նախապատրաստված և չնախապատրաստված տեսակներ։ Նախապատրաստված հապաղումն ընթանում է 3 փուլով՝ նախապատրաստում (նախորդ ակորդում հապաղող տոնի կամ տոների առկայությունը), հապաղում (ակորդի հանդես գալը նախորդ ակորդից մնացած ակորդային հնչյունի հետ, որը նոր ակորդում դառնում է ոչ ակորդային դիսոնանս) և լուծում (դիսոնանսող՝ հապաղող հնչյունի անցումը նոր ակորդի համապատասխան ակորդային տոնին)։ Չնախապատրաստված հապաղման մեջ հապաղող հնչյունը նախորդ ակորդում կարող է հանդես գալ մեկ այլ ձայնում կամ ընդհանրապես չլինել, այսինքն՝ տակտի ուժեղ մասերի յուրաքան­չյուր ոչ ակորդային հնչյուն, եթե անցողիկ կամ օժանդակ չէ, կարելի է դիտել որպես չնախապատրաստված հապաղում։

Հապաղումը կիրառվում է նաև 2, 3, հազվադեպ՝ 4 ձայներում միաժամանակ։

Կատեգորիա:Երաժշտական եզրույթներ
Իֆանասսա

Իլիականում **Իֆանասսա** (հին հունարեն՝ Ίφιάνασσα, «հզոր թագուհի») Ագամեմնոնի և Կլիթեմնեստրայի առեղծվածային և հակասական դուստրը, Լաոդիկայի (Էլեկտրա) և Քրիսոֆեմիդայի քույրը, երբեմն նույնացվում է Իփիգենիայի հետ։
մինի|«Իփիգենիայի զոհաբերությունը»։17-րդ դար, Ֆրանկոիս Պերիեր։

## Առասպել
Սոֆոկլեսը, Էսքիլեսը և Եվրիպիդեսը իրենց «Օրեսթես» և «Էլեկտրա» ստեղծագործություններում նրան, որպես հերոս չեն ներառում։ Սա հաստատում է այն գաղափարը, որ նա և Իփիգենիան նույն անձնավորությունն են։ Մյուս կողմից Սոֆոկլեսը խոսում է նրա մասին և նշում, որ նա բնակվում է Ագիսթուսի և Կլիթեմնեստրայի պալատում, Էլեկտրայի և Քրիսոֆեմիդայի հետ միասին։

Լուկրեցիուսը «Իրերի բնույթի մասին» (լատիներեն՝ *De rerum natura*) ստեղծագործության մեջ գրում է, որ Իֆանասսային զոհաբերում է իր հայրը «Խաչուղիների կույս» (*Triviai virginis*) Դաիանայի զոհասեղանին՝ Ավլիսում, ապահովելով իր հաջող ճանապարհորդության ընթացքը, հենց այս դրվագն էլ նույնացվում Իֆիգենիայի ավանդույթի հետ։ Լուկրեցիուսը մեջբերում է այս դրվագը ընդգծելու համար հետևյալ խոսքերը. «Սնահավատությունը (կրոնը) կարողացավ ծնել այդքան մեծ չարիք»։

## Ծանոթագրություններ

## Արտաքին հղումներ
* Homer, *The Iliad* with an English Translation by A.T. Murray, Ph.D. in two volumes. Cambridge, MA., Harvard University Press; London, William Heinemann, Ltd. 1924. . Online version at the Perseus Digital Library.
* Homer, *Homeri Opera* in five volumes. Oxford, Oxford University Press. 1920. . Greek text available at the Perseus Digital Library.
* Sophocles, *The Electra of Sophocles e*dited with introduction and notes by Sir Richard Jebb. Cambridge. Cambridge University Press. 1893. Online version at the Perseus Digital Library.
* Sophocles, *Sophocles. Vol 2: Ajax. Electra. Trachiniae. Philoctetes* with an English translation by F. Storr. The Loeb classical library, 21. Francis Storr. London; New York. William Heinemann Ltd.; The Macmillan Company. 1913. Greek text available at the Perseus Digital Library.

## Տես նաև
* Bartelink, Dr. G.J.M. (1988). *Prisma van de mythologie*. Utrecht: Het Spectrum.

Կատեգորիա:Հին հունական դիցաբանության կերպարներ
Կատեգորիա:Վիքիպեդիա:ԲՊՀ հոդվածներ 2023
Ֆարուք Շարաա

**Ֆարուք Շարաան** (, ), սիրիացի քաղաքական գործիչ և դիվանագետ։ Սիրիայի փոխնախագահ (2006 թվականից մինչ օրս)։

## Կենսագրություն
Ֆարուք Շարաան ծնվել է Դարա նահանգում, սուննի ընտանիքում, 1938 թվականի դեկտեմբերի 10-ին։ Նա սովորել է անգլերեն։

Մոտ տասը տարի աշխատել է Սիրիական ավիաուղիներում, այդ ժամանակ հիմնականում ապրել է Եվրոպայում։ 1970-ական թվականներին դարձել է Բաաս կուսակցության ակտիվ անդամ և սկսել դիվանագիտական կարիերա։ 1976-1980 թվականներին եղել է Իտալիայում Սիրիայի դեսպան, իսկ 1980-1984 թվականներին՝ Սիրիայի արտաքին գործերի նախարարի տեղակալ։ 1984 թվականին նշանակվել է Սիրիայի արտաքին գործերի նախարար։ 2006 թվականի փետրվարի 15-ին Ֆարուք Շարաան երդվել է որպես Սիրիայի փոխնախագահ։

2012 թվականի հուլիսին տեղեկություններ էին հայտնվել այն մասին, որ Դամասկոսում ուժային գերատեսչությունների ղեկավարների խորհրդակցության ժամանակ իրականացված ահաբեկչությունից հետո Ֆարուք Շարաան լքել է իր պաշտոնը, միացել ընդդիմությանը և փախել Հորդանանի տարածք։ 2012-ի օգոստոսի 26-ին Շարաան հայտնվեց Սիրիայի հեռուստատեսային տեսախցիկների առջև ՝ որպես փոխնախագահ, հերքելով այդ կեղծ տեղեկությունները։

## Ծանոթագրություններ

## Արտաքին հղումներ
* Досье ТАСС

Կատեգորիա:Սիրիայի քաղաքական գործիչներ
Կիրառական երաժշտություն

**Կիրառական երաժշտություն**, գործնական երաժշտություն (գերմ.՝ Gebrauchsmusik, Funktionale Musik), ժանրեր և օպուսներ, որոնք նախատեսվում են որոշակի, այսպես կոչված, ոչ գեղարվեստական գործառույթներ կատարելու համար։

Հին կամ հնագույն (նաև բանահյուսական) մշակույթներում երաժշտությունը եղել է հիմնականում կիրառական բնույթի. գործածվել է ծիսական արարողություններում, կոլեկտիվ աշխատանքներում (աշխատանքային երգեր և այլն)։ Եվրոպական ավանդակա մշակույթում երաժշտությունը կիրառական խնդիրներ է լուծել եկեղեցական պաշտամունքում, նաև արարողություններում։

19-րդ դարից կիրառական երաժշտության մեջ գերակշռել են ժամանցային ժանրերը (սալոնային պարային երաժշտություն, շլյագեր, գնչուական ռոմանս և այլն)։ Ժամանցային պարային և ազդանշանային երաժշտությունից բացի՝ ժամանակակից կիրառակաան երաժշտությանն են պատկանում նաև թատրոնի ու կինոյի երաժշտության որոշ տեսակներ, որոնք, չլինելով ինքնուրույն գեղարվեստական երկեր, լուսաբանում են առանձնակի կարևորության խնդիրներ։

## Ծանոթագրություններ

## Գրականություն
* Heinrich Besseler, "Beiträge zur Stilgeschichte der deutschen Suite im 17. Jahrhundert", PhD diss. University of Freiburg, 1923.
* Paul Hindemith, A Composer's World, Horizons and Limitations, Cambridge, Massachusetts: Harvard University Press, 1952.
* Paul Nettl. "Beiträge zur Geschichte der Tanzmusik im 17. Jahrhundert". Zeitschrift für Musikwissenschaftl 4 (1921–22): 257–265.
* Arnold Schoenberg, Style and Idea, New York: Philosophical Library, 1950.
* Stephen Hinton, *The Idea of Gebrauchsmusik: A Study of Musical Aesthetics in the Weimar Republic (1919–1933) with Particular Reference to the Works of Paul Hindemith,* New York: Garland, 1989. .

Կատեգորիա:Երաժշտական եզրույթներ
Սթիվեն Սթրեյթ

**Սթիվեն Սթրեյթ** (, ), ամերիկացի դերասան, ֆոտոմոդել և ռոք երգիչ։

## Վաղ տարիներ
Սթիվեն Սթրեյթը ծնվել և մեծացել է Նյու Յորքի Գրինվիչ-Վիլիջում և ունի անգլո-իտալական ծագում։ Նա սկսել է դերասանական վարպետություն սովորել 11 տարեկանից՝ 6-րդ դասարանում հաճախելով «Village Community School» համայնքային դպրոց։ Հետագայում հաճախել է տղաների համար «Xavier High School», իսկ 14 տարեկանից հաճախել է դասերի Ստելլա Ադլերի անվան դերասանական ստուդիայում։ Նաև սովորել է Նյու Յորքի Սյուզան Բեթսոնի հիմնած «Black Nexxus» դպրոցում։ 10 տարեկան հասակում աշխատել է որպես ֆոտոմոդել «L’uomo Vogue», «Spoon magazine», «Details, Surface», «Hollister Co.» 7 «Pop magazine» ամսագրերում, նաև համագործակցել է այնպիսի ֆոտոմոդելների հետ ինչպիսիք են Բրյուս Վեբերը, Հերբ Ռիթսը և Էլեն ֆոն Անվերթը։ Տեղի մարզասրահներից մեկում ծանոթացել է «Boss Models»-ի գովազդային գործակալ Ջոն Բաբինի հետ։

Ունի կրտսեր քույր։ Երիտասարդ տարիներին խաղացել է համաքաղաքային բասկետբոլային լիգայում։ Նրա մայրը ունի կարատեի 4-րդ աստիճանի սև գոտի և երկար տարիներ եղել է արևելյան հատվածի չեմպիոն։ Սթիվենը կարատեով զբաղվել է 8 տարեկան հասակից։

## Կարիերա
մինի
Սթիվենի առաջնաելույթը եղել է 2001 թվականին, երբ նա Նյու Յորքի հեռուստատեսությամբ կատարել է երիտասարդ Բոբբիի դերը «Երրորդ հերթափոխ» հեռուստասերիալի էպիզոդներից մեկում։

18 տարեկանում ավարտել է «Xavier High School»-ը և տեղափոխվել է Կալիֆոռնիա՝ որպես դերասան աշխատելու ակնկալիքով։ Իր առաջին լսումներից հետո Սթիվենը ստացել է դեռահաս սուպերհերոս՝ Ուորեն Փիսը դերը՝ «Բարձրագույն պիլոտաժ» (2005) ֆիլմում, որտեղ գլխավոր դերերը կատարում էին Քուրտ Ռասելը և Քելի Փրեսթոնը, հենց այդ դերով էլ նշանավորել է նրա առաջնաելույթը կինոարդյունաբերության մեջ։ Ֆիլմի սաունդթրեքի համար նա կատարել է The Fixx-ի «One Thing Leads to Another» երգը։

Սթիվենի հաջորդ ֆիլմի նկարահանումը եղել է «Չբացահայտված» ֆիլմում։ Այնտեղ նա խաղացել է երաժիշտ Լյուկ Ֆալքոնի դերը, ով երազում է «աստղ» դառնալ։ Ֆիլմում նկարահանվել է նաև Էշլի Սիմփսոնը։ Այս ֆիլմում որպես սաունդթրեք նա կատարել է 7 երգ՝ «Boomerang», «This Is Living», «Never Said Anything», «Half Lit», «Smart in a Stupid Way» (Էշլի Սիմփսոնի հետ), «Pure Example» և «House Lights»: 2006 թվականին ստացել է Քեյլեբ Դենվերսի գլխավոր դերը «Գործարք սատանայի հետ» թրիլերում։ Հետագա տարիներին նկարահանվել է ևս մի քանի ֆիլմերում։

Սթիվենը երգում և գրում է երգի բառեր «Tribe» խմբի համար, որն իր դեբյուտային ալբոմը թողարկել է 2005 թվականին։

## Անձնական կյանք
2006 թվականից հանդիպել է Լին Քոլինզի հետ, իսկ 2007 թվականի դեկտեմբերի 23-ին կայացել է նրանց հարսանիքը։ Նրանք բաժանվել են 2013 թվականին։

## Ֆիլմագրություն

## Ծանոթագրություններ

## Արտաքին հղումներ
* Steven online
* Interview with Steven Strait on ModelSwim.com

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի երաժիշտներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի երգիչներ
Կատեգորիա:Ամերիկացի մոդելներ
Կատեգորիա:Ամերիկացի ռոք երգիչներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Երգերի հեղինակներ
Ջեյքոբ Արտիստ

**Ջեյքոբ Արտիստ** (, ), ամերիկացի դերասան, երգիչ և պարող, որն առավել հայտնի է «Glee» (2012—2015) հեռուստասերիալում կատարած Ջեյք Փաքերմանի և «Քուանտիկո» (2015—2016) հեռուստասերիալում կատարած Բրենդոն Ֆլեթչերի դերերով։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի երգիչներ
Կատեգորիա:Ամերիկացի երգիչներ
Կատեգորիա:Ամերիկացի պարողներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ լեհական սերմամբ
Ալեքսանդր ՄաքՆիկոլ

**Ալեքսանդր «Ալեքս» ՄաքՆիկոլ** (, ), ամերիկացի դերասան։

## Կարիերա
Դերասանական կրթությունը ստացել է Փենսիլվանիայի Դեսեյլս համալսարանում։ 2013 թվականից սկսած նկարահանվում է ամերիկյան հեռուստասերիալներում և ֆիլմերում։ 2014 թվականից «Ակնհայտ» ֆիլմումմարմնավորել է երկրորդական Քոլթոնի կերպարը։ 2017 թվականին «13 պատճառ՝ ինչու» հեռուստասերիալում կատարել է Փիթեր Սթենդալի կերպարը։ 2019 թվականին Նեթֆլիքսի բնօրինակ «Հասարակությունը» հեռուստասերիալում կատարել է Լյուք Հոբլուքի դերը։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի դերասաններ
Կատեգորիա:Ամերիկացի կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Սուրբ Աստվածածին եկեղեցի (4-րդ դար, Ավան)

**Սուրբ Աստվածածին եկեղեցի**, խոնարհված եկեղեցի Երևանի Ավան վարչական շրջանում։ Գտնվում է այգիների մեջ, Սուրբ Հովհաննես եկեղեցուց հյուսիս-արևելք։ Եկեղեցական համալիրի մաս է կազմում։

ՀՀ Կառավարության որոշմամբ մտնում է Երևան քաղաքի Ավան վարչական շրջանի պատմության և մշակույթի հուշարձանների ցանկի մեջ։

## Պատմություն
Կառուցվել է 4-7 դարերում, վերակառուցվել է 13-14 դարերում։

## Տես նաև
* Ավան վարչական շրջանի պատմության և մշակույթի անշարժ հուշարձանների ցանկ (Երևան)

## Ծանոթագրություններ

Կատեգորիա:Երևանի հայկական վանքեր և եկեղեցիներ
Կատեգորիա:4-րդ դարի հայկական վանքեր և եկեղեցիներ
Կատեգորիա:4-րդ դարի հիմնադրումներ Երևանում
Կատեգորիա:Եկեղեցիներ այբբենական կարգով
Կատեգորիա:Հայկական առաքելական չգործող վանքեր և եկեղեցիներ (Հայաստան)
Կատեգորիա:Ավան վարչական շրջանի եկեղեցիներ
Մըսյե (տիտղոս)

**Մըսյե կամ մսյո** (՝ -ից), ֆրանսիայի թագավորական տան ներկայացուցչի տիտղոս Հին ռեժիմի շրջանում։ **«Մըսյե»** տիտղոսը տրվել է Ֆրանսիայի թագավորի հարազատ եղբորը։ Տիտղոսը հայտնի է XVI դարից։ Առաջին անգամ այս տիտղոսին արժանացել է Օռլեանի դուքս Շառլը՝ Ֆրանսիայի ապագա թագավոր Կառլ IX-ը։

Ազնվազարմ արքայազնը իր կյանքի ընթացքում կարող էր զրկվել այդ տիտղոսից։ Այսպես, Օռլեանի դքսուհի Գաստոն իր կյանքի ընթացքում 1610-1643 թվականներին կրել է այդ տիտղոսը, իսկ հետագայում, երբ գահ է բարձրացել Լյուդովիկոս XIV-ը, Գաստոնին սկսել են կոչել **Մեծն մըսյե**, իսկ նրա զարմիկը՝ Լյուդովիկոս XIV-ի եղբայր Ֆիլիպ Անժուացին (ապագա Ֆիլիպ Օռլեանցին) կրել է **Կրտսեր մըսյե** տիտղոսը։ 1660 թվականին՝ Գաստոնի մահից հետո, Ֆիլիպը սկսեց կոչվել պարզապես **մըսյե** և կրեց այս տիտղոսը մինչև իր մահը։

Ավելի քան յոթանասուն տարի, 1701- 1774 թվականներին Ֆրանսիայի թագավորական տան ներկայացուցիչներիը այս տիտղոսը չեն կրել, քանի որ Լյուդվիկոս XV-ը եղել է Լուի Դոֆին Ֆրանսիացու որդու և Լյուդվիկոս XVI-ի թոռան՝ դուքս Լյուդովիկ Բուրգունդացու որդիներից կրտսերը և այդ ընթացքում գահակալող եղբայր չի ունեցել։ Լյուդվիկոս XV-ի որդին՝ Դոֆին Լյուդվիկոսը, մահացել է իր հոր կյանքի ընթացքում և ունեցել է շատ շուտ մահացած եղբայր՝ դուքս Ֆիլիպ Անժուացին (1730—1733): Միայն Լյուդվիկոս XVI-ի գահակալությունից հետո նրա եղբայր կոմս Լուի Ստանիսլաս Պրովանսացին ստացել է «մըսյե» տիտղոսը։ Լյուդովիկոս XIV-ի մահապատժից և Լյուդովիկոս XVII-ի մահից հետո Պրովանսի կոմսը հռչակվել է Լյուդվիկոս XVIII, իսկ նրա եղբայր Կոմս Շառլ Դ'Արտուան դարձավ մըսյե։

Տիտղոսը պաշտոնապես վերականգնվել է 1814 թվականին Բուրբոնների վերակազմավորման ժամանակ՝ ի պատիվ Կոմս Դ' Արտուայի, ով 1824 թվականին դարձավ թագավոր։ Շառլ X-ը վերջինն էր, ով պաշտոնապես կրեց այդ տիտղոսը։

## Արքայազններ, ովքեր կրել են «Մըսյե» տիտղոսը
* Շառլ Վալուա, Օռլեանի դուքս (1559—1560)
* Անրի Վալուա, Անժուացի դուքս (1560—1574)
* Անժուի և Ալենսոնի դուքս Ֆրանսուա (1574—1584)
* Գաստոն Բուրբոն, Օռլեանի դուքս (1610—1643)
* Ֆիլիպ I Բուրբոն, Օռլեանի դուքս (1643—1701)
* Լուի Ստանիսլաս Բուրբոն, Պրովանսի կոմս (1774—1795);
* Շառլ Բուրբոն, Կոմս Դ'Արտուա (1795—1824), թագավորության վերջին արքայազնը, ով պաշտոնապես կրել է այս տիտղոսը։ Տիտղոսը վերացվել է 1830 թվականի հեղափոխությունից հետո։

## Գործածություն
«Մըսյե» բառը օգտագործվում է նաև որպես տղամարդուն ուղղված քաղաքավարի դիմելաձև Ֆրանսիայում և մի շարք այլ երկրներում։

## Ծանոթագրություններ

Կատեգորիա:Ֆրանսիայի ազնվականություն
Կատեգորիա:Ազնվական տիտղոսներ
Կատեգորիա:Ֆրանսիական միապետություն
Կատեգորիա:Ֆրանսիայի հասարակություն
Կատեգորիա:Ֆրանսերեն բառեր և արտահայտություններ
Սուրբ Աստվածածին եկեղեցի (21-րդ դար, Ավան)

**Սուրբ Աստվածածին եկեղեցի** (**Սուրբ Աստվածածին մատուռ**), նորակառույց եկեղեցի Երևանի Ավան վարչական շրջանի Նարեկացի թաղամասում։

## Պատմություն
1996-2002 թթ. կառուցել են Ավանի բնակիչներ, արդարադատության խորհրդական Գրիշա Համբարձումի Մելիք-Սարգսյանը և գործարար Արմեն Նապոլեոնի Աղաջանյանը։
Շինարարության ժամանակ հայտնաբերվել է հնամյա տաճարի սյան հիմնաքար։
Եկեղեցու մանրակերտը Գրիշա Մելիք-Սարգսյանը տեսել էր երազում և պատրաստել։ Հետագայում եկեղեցին նախագծվել և կառուցվել է ըստ այդ մանրակերտի։ Եկեղեցին ունի 11 մետր բարձրություն, 30 քմ տարածք և զանգակատուն։
Գրիշա Մելիք-Սարգսյանի նախապապը՝ Մելիք Սարգիսը, XVIIդ. Սուրբ Աստվածածնի նման մի մեծ եկեղեցի էր կառուցել Արցախում, իսկ նրա թոռը՝ Մելիք Ավետիսը, նորոգել էր գմբեթը։ Այդ մասին հիշատակված է Արքեպիսկոպոս Բարխուդարյանցի «Արցախի պատմություն» երկհատոր գրքում։
Երևանի քաղաքային խորհրդի որոշմամբ՝ եկեղեցու շինարարության համար անժամկետ հատկացվել է 600 քմ տարածք։ Շինարարությունն սկսվել է 1996 թ. և տևել շուրջ 7 տարի։ Եկեղեցուն կից կառուցվել է նաև երիցատուն, ծխական խորհրդի ատենապետի նստավայր և հոգևոր կենտրոն։ Բակում տեղադրվել է ցայտաղբյուր, խաչքար, կահավորվել երիցատունը և ծխական խորհրդի ատենապետի նստավայրը։ Եկեղեցու շինարարությանն իրենց օրհնությունն ու նյութական աջակցությունն են բերել Ամենայն հայոց կաթողիկոսը և Արարատյան հայրապետական թեմի առաջնորդական փոխանորդ Տեր Նավասարդ արքեպիսկոպոս Կճոյանը։ Եկեղեցու օծման արարողությունը կատարվել է 2002 թ. նոյեմբերի 9-ին՝ Արարատյան հայրապետական թեմի հոգևոր դասի մասնակցությամբ։
Եկեղեցու ծխական խորհրդի որոշմամբ և միջնորդությամբ Գ. Մելիք-Սարգսյանը նշանակվել է ծխական խորհրդի ատենապետ։
Ներկայումս Ավանի Սբ. Աստվածածին եկեղեցին գործում է։

## Տես նաև
* Ավան վարչական շրջանի պատմության և մշակույթի անշարժ հուշարձանների ցանկ (Երևան)

## Ծանոթագրություններ

Կատեգորիա:Ավան վարչական շրջանի եկեղեցիներ
Կատեգորիա:21-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Արարատյան Հայրապետական թեմի վանքեր և եկեղեցիներ
Կատեգորիա:Երևանի հայկական վանքեր և եկեղեցիներ
Less than Zero

«**Less than Zero**» (), կանադացի երգիչ The Weeknd-ի երգը։ Այն թողարկվել է ֆրանսիական հիթերի ժամանակակից ռադիոյում 2022 թվականի հուլիսի 7-ին՝ որպես «Dawn FM» (2022) ալբոմի չորրորդ սինգլ։ Երգը գրել են The Weeknd-ը, Մաքս Մարտինը և Օսկար Հոլթերը, իսկ վերջիններս և Oneohtrix Point Never-ը զբաղվել են երգի արտադրությամբ։

## Նախապատմություն և առաջխաղացում
Երգի անվանումը առաջին անգամ հայտնի դարձավ 2022 թվականի հունվարի 5-ին, երբ երգիչը թողարկել է իր՝ «Dawn FM» (2022) հինգերորդ ստուդիական ալբոմի երգացանկը։ Երգի տեքստի հոլովակը թողարկվել է 2022 թվականի հունվարի 9-ին։ Սա նաև այն երգերից է, որով երգիչը ելույթ է ունեցել «The Dawn FM Experience» հեռուստատեսային հատուկ երաժշտական նախագծում։

2022 թվականի հուլիսի 7-ին երգը թողարկվել է որպես սինգլ ֆրանսիական ժամանակակից հիթերի ռադիոյում։

«Less than Zero»-ն նաև հանդիսանում է WWE-ի «WrestleMania 39» շոուի պաշտոնական թեմատիկ երգը։ Սա նշում է, որ չորրորդ տարին անընդմեջ The Weeknd-ի երգը հանդիսնում է ամենամյա իրադարձության թեմատիկ երգը։

## Տեքստ և ստեղծագործություն
«Less Than Zero»-ն նկարագրվել է որպես դանդաղ պարային երգ նոր ալիք ժանրում, որտեղ The Weeknd-ը երգում է հարաբերությունների ավարտից հետո մնացած ափսոսանքների մասին և թե ինչպես է նա այդ ամենում մեղադրում ինքն իրեն։

## Չարթեր

## Թողարկման պատմություն

## Ծանոթագրություններ

## Արտաքին հղումներ
* 
* 
* 

Կատեգորիա:2022 երգեր
Կատեգորիա:The Weeknd-ի երգեր
Կամերային սիմֆոնիա

**Կամերային սիմֆոնիա**, սիմֆոնիայի տեսակ, որը ձևավորվել է 20-րդ դարի սկզբին։

Կամերային սիմֆոնիային բնորոշ են փոքր ծավալը, «կամերային» երաժշտության գաղափարը, որոնցով էլ պայմանավորված է նվագախմբի կազմի նվազեցումը և ձևի կրճատումը (1, հազվադեպ՝ 2-մասանի, տևողությունը՝ 10– 30 ր)։ Առանձնանում է խտացված երաժշտական մտքով, պոլիֆոնիկ շարադրմամբ, նոր արտահայտչամիջոցների որոնմամբ։

## Պատմություն
Կամերային սիմֆոնիան ձևավորվել է ժամանակակից կամերային երաժշտության ազդեցության տակ, որի հետ այն ավելի մոտ մանրամասն գրության միտումով և արտահայտչականության նոր միջոցների որոնմամբ։

Կամերային սիմֆոնիա ժանրը ձևավորվել է Գերմանիայում և Ավստրիայում 20-րդ դարի սկզբին։

ԽՍՀՄ-ում կամերային սիմֆոնիաների նկատմամբ հետաքրքրությունը հատկապես մեծացել է 1960-ականներին՝ տարբեր կերպ արտահայտվելով Դ. Շոստակովիչի, Կ. Կարաևի, Բ. Տիշչենկոյի, Մ. Ս. Վայնբերգի, է. Միրզոյանի, Ռ. Գաբիչվաձեի և այլոց ստեղծագործություններում։

Բացի Ա. Շյոնբերգի, Ֆ. Շրեկերի, Մ. Լաբրոկիի և ուրիշների կամերային սիմֆոնիաներից, ըստ էության, այդ ժանրին են պատկանում նաև որոշ ստեղծագործություններ, որոնց անվանել են սիմֆոնիա (Ա. Վեբեռնի սիմֆոնիան, Դ. Միյոյի 5 փոքր սիմֆոնիաները՝ փոքր նվագախմբի համար, և այլն)։ Հետագայում որոշ նոր հատկանիշներով կամերային սիմֆոնիան նմանվել է սիմֆոնիետին և փոքր սիմֆոնիային (4-մասանի ցիկլ, զույգ կազմով նվագախմբային ստեղծագործության տևողությունը հազվադեպ է գերազանցում 20–30 րոպեն)։

## Գրականություն
* Советская симфония за 50 лет. Л., 1967․
* Арановский М. Г., Симфонические искания, Л., 1979․
* Сидельникова О. (А.), О советской камерной симфонии 60-х гг., в сб.: Проблемы муз. науки, в. 4, М., 1979.
* Анисимова Елена Валерьевна. Жанровый синтез в симфонической музыке композиторов Удмуртии (на примере музыки Н. Шабалина) // Вестник Вятского государственного университета. — 2011. — Вып. 3-2. — С. 162. — ISSN 2541-7606. Архивировано 20 мая 2021 года.

Կատեգորիա:Դասական երաժշտության ժանրեր
Կատեգորիա:Սիմֆոնիաներ
Կամերային նվագախումբ

**Կամերային նվագախումբ**, 12–20 երաժիշտ-կատարողներից բաղկացած փոքր նվագախումբ՝ գործիքային անսամբլ 17-18-րդ դարերում, որը հիմնականում կատարել է անսամբլ-նվագախմբային երաժշտություն (կոնչերտո գրոսսոներ, նվագախմբային սյուիտներ և մենանվագ գործիքների կոնցերտներ). կազմում ընդգրկվել են լարային (աղեղնավոր) գործիքների բոլոր տեսակները (ջութակներ, ալտեր, թավջութակներ, կոնտրաբասեր), մի քանի փողային (ֆլեյտա, հոբոյ և այլն), երբեմն 1 կամ մի քանի հնագույն գործիքներ (կլավիչեմբալո և այլն)։

17-րդ դարից փոքր կազմով կամերային նվագախմբեր եղել են ազնվականների դղյակներում (օր.՝ Յ. Ս. Բախը 1703 թվականից Յոհան Էռնստ III-ի դղյակում եղել է նվագախմբի ջութակահար)։

19-րդ դարից կամերային նվագախմբերն աստիճանաբար փոխարինվել են սիմֆոնիկ նվագախմբով։ Կամերային նվագախմբերն առավել տարածվել է 1920-ական թվականներին, որը, հավանաբար, պայմանավորված էր այդ տարիներին անսամբլային ու նվագախմբային հնագույն երաժշտության նկատմամբ առաջացած մեծ հետաքրքրությամբ, նաև արձագանք էր ուշ ռոմանտիկ շրջանի սիմֆոնիկ նվագախմբերի հսկայական կազմերի դեմ (ընդլայնված նվագախմբային կազմի համար երկեր են գրել Ռ. Վագները, Ա. Բրուքները, Գ. Մահլերը, Ռիխարդ Շտրաուսը, Ա. Սկրյաբինը և ուրիշներ)։

20-րդ դարում կամերային նվագախմբի համար գործեր են գրել Ա. Շյոնբերգը (1-ին կամերային սիմֆոնիան), Ալան Հովհաննեսը («Անահիտ» ֆանտազիան, 6-րդ սիմֆոնիան), Ա. Շնիտկեն (3-րդ կոնցերտը՝ ջութակի և կամերային նվագախմբի համար) և ուրիշներ։

Ներկայում կամերային նվագախմբրը կատարում են ոչ միայն արդի, այլև հնագույն շրջանի կոմպոզիտորների երկեր նվագախմբի այն կազմով, որի համար գրվել են։ Հանրահայտ են Վիեննայի, Լիտվայի կամերային, «Մոսկվայի վիրտուոզներ», Կազանի, Հայաստանի և այլ կամերային նվագախմբեր։

Կատեգորիա:Նվագախմբեր
Կատեգորիա:Երաժշտական եզրույթներ
Ջարեն Լյուիսոն

**Ջարեն Լյուիսոն** (, ), ամերիկացի դերասան, որն առավել հայտնի է «Ես երբեք չեմ․․․» հեռուստասերիալում կատարած Բեն Գրոսի դերով։

## Վաղ կյանք և կարիերա
Ծնվել և մեծացել է Տեխաս նահանգի Դալաս քաղաքում՝ հրեաների ընտանիքում։ Ունի մեկ քույր՝ Միքայելան։

14 տարի հաճախել է Լևին Ակադեմիա՝ պահպանողական հրեական ցերեկային դպրոց Դալասում, որտեղ մայրը դասավանդում էր մանկապարտեզում։ 2019 թվականին ավարտել է Տեխաս նահանգի Ռիչարդսոն քաղաքի Փիրս ավագ դպրոցը։ Ավագ դպրոցում եղել է համալսարանական ֆուտբոլի թիմի ավագը և փաուերլիֆթեր։ Նաև զբաղվել է թատրոնով։ Ավագ հասակում մարմնավորել է Ուիլյամ Շեքսպիրին՝ 1998 թվականին նկարահանված «Սիրահարված Շեքսպիրը» ֆիլմի դպրոցական ներկայացման մեջ։ Ներկայացումն ընտրվել է 2019 թվականի Թեսպյան միջազգային փառատոնում ելույթի համար։

2019 թվականին սկսել է հաճախել Հարավային Կալիֆոռնիայի համալսարանի քոլեջը, որն ավարտել է 2022 թվականին հոգեբանության բակալավրի կոչումով՝ անչափահասների հետ դատական և քրեագիտության ոլորտում։ Հարավային Կալիֆոռնիայի համալսարանում սովորելու հետ համատեղ նկարահանվել է նաև «Ես երբեք չեմ․․․» հեռուստասերիալում։

## Դերասանական կարիերա
Դերասանական գործունեությունը սկսել է հինգ տարեկանից, երբ նրան հանձնել են թատերական խմբակը, ինչն էլ ավելի է կապել նրան դերասանական արվեստի հետ։ Դալլասի կինոյի և հեռուստատեսային գործակալի հետ պայմանագիր կնքելուց հետո՝ «Բարնին և ընկերները» հեռուստասերիալում ստացել է իր առաջին դերը՝ Ջոշուան, որին նա մարմնավորել է տարբեր էպիզոդներում և տեսահոլովակներում՝ 2008-2011 թվականներին։ Դերակատարում է ունեցել համաշխարհային ճանաչում ունեցող ֆիլմերում և հեռուստասերիալներում։ «Դու ես բռնում» ֆիլմում կատարել է Էդ Հելմսի մարմնավորած Հոգի կերպարին՝ երիտասարդ տարիքում։

Նեթֆլիքսով հեռարձակվող՝ Լենգի Ֆիշերի և Մինդի Քալինգի հեղինակային «Ես երբեք չեմ․․․» հեռուստասերիալում մարմնավորած Բեն Գրոսի կերպարը հանդիսանում է նրա ամենամեծ դերը։

## Ֆիլմագրություն
### Հեռուստատեսություն

### Կինո

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հարավային Կալիֆոռնիայի համալսարանի շրջանավարտներ
Վալկեակոսկի

**Վալկեակոսկի** (), քաղաք և համայնք Ֆինլանդիայի կենտրոնական հատվածի հարավարևմտյան մասում՝ Պիրկանմաա պրովինցիայում, Տամպերեից 35 կիլոմետր դեպի հարավ, մայրաքաղաք Հելսինկիից մոտավորապես 145 կիլոմետր դեպի հյուսիս-արևմուտք, Տուրկուից՝ նույնքան դեպի հյուսիս-արևելք։ Զբաղեցնում է 372,04 քառակուսի կիլոմետր տարածք, որից 100,06 կմ² ջրածածկ է։ Բնակչության թվաքանակը 2012 թվականի տվյալներով եղել է 21 043, 2021 թվականի դեկտեմբերի 31-ի տվյալներով՝ 20․701, բնակչության խտությունը կազմել է 77,37 մարդ/կմ²։ Պաշտոնական լեզուն ֆիններենն է, որը հանդիսանում է համայնքի բնակիչների 98,1 %-ի մայրենի լեզուն։ Քաղաքը համբավվել է որպես թղթի և անտառանյութի արտադրության կենտրոն։

## Անվանի անձինք
* Մատտի Յոենսուու (1948—2011) — ֆինն գրող, դետեկտիվ երկերի հեղինակ
* Միկա Կալլիո (ծնվ. 1982) — մոտոարշավորդ
* Վեյկո Հակուլինեն (1925—2003) — դահուկորդ մարզիկ

## Քույր քաղաքներ
Վալկեակոսկեի քույր քաղաքներն են՝

* , Կրագերյո
* , Սոկոլ
* , Նանչան
* , Մարիեհամն, Ֆինլանդիա
* , Ֆեխելդե
* , Հայդուսոբոսլո

## Պատկերասրահ

Tervasaari paper mill.jpg|Ցելյուլոզի-թղթի կոմբինատը
Säteri viscose fibre factory (cropped).jpg|Արհեստական մանրաթելերի գործարանը
Metsäkansan rautatieasema.JPG|Երկաթուղային հին կայարանը
File:Tehtaan kenttä valkeakoski Finland.jpg|Tehtaan kenttä–ն՝ ֆուտբոլի մարզադաշտը, որտեղ իր մարզումներն ու տնային հանդիպումներն է անցկացնում երկրի ուժեղագույն թիմերից մեկը համարվող FC Haka Valkeakoski-ն
File:Valkeakosken keskusta1b.JPG|Քաղաքի գլխավոր առևտրական փողոցը՝ Վալտակատուն
File:Valkeakosken keskusta3..jpg|Գործարար թաղամասը 
File:ValkeakoskiFabrik.jpeg|Տեսարան գործարանային թաղամասից


## Ծանոթագրություններ

## Արտաքին հղումներ
* * 

Կատեգորիա:Ֆինլանդիայի բնակավայրեր
Կատեգորիա:Ֆինլանդիայի քաղաքներ
Էմի Դայմոնդ

**Էմի Լինեա Դիսիսմոնտ** (*Amy Linnéa Deasismont*, ), առավել հայտնի է Էմի Դայմոնդ (**Amy Diamond**) բեմական անունով, շվեդ երգչուհի, ում լայն ճանաչման ու համբավի հիմքը դրել է What's in It for Me երգի կատարումը։ Այդ սինգլը 2005 թվականին հիթ է դարձել Շվեդիայում, Դանիայում, Նորվեգիայում, Ֆինլանդիայում, Լեհաստանում, չորս ամիս շարունակ տեղ գրավել ամենամեծ ժողովրդականություն վայելող երգերի տասնյակում։ Էմին 2010 թվականի դրությամբ հասցրել էր թողարկել ստուդիական վեց ալբոմ։ Միաժամանակ հանդես է եկել հեռուստատեսությունում (որպես երգչուհի, դերասանուհի, հաղորդավարուհի)

Դայմոնդի կատարած ու ձայնագրած առավել հայտնի, սիրված երգերն են հետևյալները․ "What's in It For Me", "Welcome To The City", "Don't Cry Your Heart Out", "It Can Only Get Better", "Stay My Baby", "Is It Love", "Up", "Thank You"։

Նա մեծագույն հիթեր ամփոփող ալբոմ թողարկած ամենաերիտասարդ շվեդ արտիստն է։

## Անձնական կյանք
Դայմոնդը 2015-ից 2022 թվականներին մտերիմ հարաբերությունների մեջ է եղել դերասան Չարլի Գուստաֆսոնի հետ։

## Սկավառակագրություն

### Ալբոմներ
*2005: *This Is Me Now*
*2006: *Still Me Still Now*
*2007: *Music In Motion*
*2008: *Music in motion (արժանացել է ոսկե հավաստագրի)*
*2008: *En Helt Ny Jul*
*2009: *Swings And Roundabouts*
*2010: *Amy Diamond: Greatest Hits*

## Ֆիլմագրություն
*2003: *De Drabbade* (դրվագային դեր)
*2006: *Lassemajas Detektivbyrå* (երկրորդական դեր)
*2010: *Prinsessan Lillifee* (գլխավոր հերոսուհու հնչյունավորում)
*2012: *Prinsessan Lillifee 2: Den Lilla Enhörningen* (գլխավոր հերոսուհու հնչյունավորում)
*2012: *Modig* (գլխավոր հերոսուհու հնչյունավորում)
*2013: *Liv och Maddie* (գլխավոր հերոսուհու հնչյունավորում)
*2015: *Min Lilla Syster* 
*2016: *Biet Maya*(գլխավոր հերոսուհու հնչյունավորում)

## Ծանոթագրություններ

## Արտաքին հղումներ

*
*

Կատեգորիա:Փոփ երգչուհիներ
Կատեգորիա:Շվեդ երգչուհիներ
Կատեգորիա:Շվեդ դերասանուհիներ
Կատեգորիա:21-րդ դարի երգչուհիներ
Կատեգորիա:21-րդ դարի դերասանուհիներ
Կատեգորիա:Բեմական կեղծանուններ
Կատեգորիա:Շվեդ սցենարիստներ
Կատեգորիա:Շվեդ երաժիշտներ
Կատեգորիա:Շվեդ ռեժիսորներ
Կամերային օպերա

**Կամերային օպերա**, մեկ գործողությամբ փոքրածավալ օպերա՝ սակավաթիվ գործող անձերով, նվագախմբի փոքր կազմով, երբեմն՝ փոքր երգչախմբով։ 20-րդ դարի սկզբին ստեղծված կամերային օպերաներից է Պաուլ Հինդեմիթի «Կարդիլակը» (1926)։ Ավելի ստեղծված վաղ փոքր մասշտաբի օպերաները, ինչպիսիք են Պերգոլեզիի «Աղախինը տիրուհի» (1733) ստեղծագործությունը, երբեմն նույնպես կոչվում են կամերային օպերաներ։

20-րդ դարում ստեղծված կամերային օպերաներից է Գուստավ Հոլստի «Սավիտրին» (1916)։ Բենջամեն Բրիտտենը գրել է այս կատեգորիայի ստեղծագործություններ 1940-ականներին, երբ Անգլիական օպերային ընկերությանը անհրաժեշտ էին երկեր, որոնք հեշտությամբ կարելի էր ներկայացնել շրջագայության ժամանակ և կատարել տարբեր փոքր համերգասրահներում։

Կամերային օպերաներ են ստեղծել նաև Նիկոլայ Ռիմսկի-Կորսակովը («Մոցարտ և Սալիերի», 1897, ըստ Ա. Պուշկինի «Փոքրիկ ողբերգությունների»), Հարիսոն Փոլ Բրտուիսլը, Թոմաս Ադեսը և այլք։

Հայկական նմուշներից են Է. Սադոյանի «Իշխանուհի Մարիա Վոլկոնսկայայի հուշագրերը» (1978, լիբրետտոն՝ Է. Սադոյանի), «Հեյ, ո՞վ կա այդտեղ» (1982, ըստ Վ. Սարոյանի), Ս. Ազնաուրյանի «Հույս» (ըստ Զ. Գիպիուսի, 2004), «Արմենիա» (ըստ Օ. և Ն. Մանդելշտամների, 2006) և այլն։

## Ծանոթագրություններ

## Գրականություն
* Searle, Humphrey (1958). *The Diary of a Madman*. London and Mainz: Schott and Co.
* Опера камерна // Українська музична енциклопедія. Т. 4: [Н – О] / Гол. редкол. Г. Скрипник. — Київ : ІМФЕ НАНУ, 2016. — С. 456-458.

Կատեգորիա:Երաժշտական եզրույթներ
Կատեգորիա:Օպերայի ժանրեր
Կատեգորիա:Օպերային տերմիններ
WideScreen Games

**WideScreen Games**, ֆրանսիական մասնավոր ընկերություն, որը զբաղվում է համակարգչային խաղերի մշակմամբ։ 2009 թվականի հուլիսի սկզբին հայտարարվեց WSG-ի սնանկացման մասին։ Այդ պահին ընկերությունն ուներ ավելի քան 90 աշխատակից։

WSG-ը հիմնադրվել է 1999 թվականին դեկտեմբերին Լիոն քաղաքում։ 2001 թվականին ընկերությունը մշակեց Frank Herbert’s Dune խաղը, որը սակայն հաջողություն չգրանցեց։ 2005 թվականին ընկերությունը թողարկեց Dead to Rights II խաղը։ Ինչպես նաև ընկերությունը մշակել է մի քանի նախագծեր հիմնված լիցենզավորված կինոֆելմերի և հեռուստասերիալների վրա՝ Pirates: Legend of the Black Buccaneer և այլն։

2008 թվականի դեկտեմբերին պարզ դարձավ, որ WSG-ն պայմանագրի համաձայն, CD Projekt ընկերության հետ զբաղվում է The Witcher: Rise of the White Wolf խաղի մշակմամբ, որն իրենից ներկայացնում էր 2007 թվականին թողարկված The Witcher խաղի ռեմեյքը։ The Witcher: Rise of the White Wolf խաղը պետք է թողարկվեր PlayStation 3 և Xbox 360 խաղային համակարգերի համար։ Դրա հետ մեկ տեղ WSG-ն մշակում էր իր սեփական խաղային շարժիչը՝ «DaVinci»։

2009 թվականի ապրիլի 27-ին տարածվեց տեղեկություն խաղի մշակման դադարեցման մասին, իսկ արդեն մի քանի օր անց այդ լուրերը հաստատվեցին։ WSG-ի մենեջեր Օլիվիե Մասկլիֆը հայտարարեց, որ CD Projekt-ը երեք մասին չէր կատարել պլանով նախատեսված վճարումները, իսկ WSG-ի չէր մնացել ընտրության այլ հնարավորություն։ Ի պատասխան այս հայտարարությանը CD Projekt-ը նշեց, որ վճարումները կատարվել են, սակայն տեղ են ունեցել որոշակի խնդիրներ կապված փոխանցումների հետ, իսկ WSG-ին հայտարարեց, որ այդ խնդիրներ խանգարում էին մշակման ժամկետներին։

2009 թվականի հուլիսին հայտարարվեց WSG ընկերության սնանկացման մասին։

WSG-ի սնանկացումից հետո աշխատակիցների մեծ մասը տեղափոխվեցին Ubisoft։

## Ծանոթագրություններ

## Արտաքին հղումներ
* 
* WideScreen Games

Կատեգորիա:Ընկերություններ այբբենական կարգով
Կատեգորիա:Ծրագրային ապահովում
Կատեգորիա:Ծրագրային ապահովումներ ըստ ընկերության
Սելին

**Սելին,** ֆրանսիական նորաձևության տուն, որը հիմնադրվել է 1945 թվականին Սելին Վիպիանի և նրա ամուսնու՝ Ռիշարի կողմից։

Նորաձևության տունը մասնագիտացել է համանուն ապրանքանիշի կանացի պայուսակների, «լյուքս» դասի նորաձև հագուստի և աքսեսուարների արտադրությամբ։ 1996 թվականից ընկերությունը հանդիսանում է LVMH միջազգային հոլդինգի մաս։

Ներկայումս ընկերությունն ունի ավելի քան հարյուր սեփական բուտիկներ ամբողջ աշխարհում, իր արտադրանքը վաճառում է համացանցի միջոցով, ինչպես նաև ներկայացնում է իր հավաքածուները աշխարհի բազմաթիվ հանրահայտ նորաձևության խանութներում, ինչպիսիք են *ЦУМ-ը* Մոսկվայում, *Barneys New York*-ը Նյու Յորքում և շարք այլ խանութներ։

## Բրենդի պատմություն
Ի սկզբանե ընկերությունը, լինելով առաջինը մանկական հագուստի նորաձևության և շքեղության ոլորտում, մասնագիտացել է մանկական կոշիկների արտադրության մեջ։

Սակայն 1960 թվականին որոշել են սկսել կանանց շքեղ նորաձևության աքսեսուարների արտադրություն՝ «լյուքս» դասի պայուսակներ, ձեռնոցներ և այլն, ինչով և ընկերությունը մինչ օրս զբաղվում է։

## Ծանոթագրություններ

Կատեգորիա:Նորաձևության պատմություն
Կատեգորիա:Նորաձևություն
Կատեգորիա:Ֆրանսիայի հագուստ արտադրողներ
Ֆոնք

**Ֆոնք** (), հիփ–հոփի և թրեպի ենթաժանր, ոգեշնչված 1990-ականների Մեմֆիսյան ռեփից։ Ամենից շատ ներկայացված է SoundCloud և Spotify հարթակներում, բնութագրվում է ֆանկի նոստալգիկ նմուշներով, կասետային ձայնով, վերցված է LO-FI-ից և հաճախ ուղեկցվում է հին վոկալ ձայնագրություններով՝ Մեմֆիսի ռեփի ոճով։ Ժանրում սովորաբար օգտագործվում են 1990-ականների սկզբի հիպ-հոփ սեմպլեր, համակցված ջազային մոտիվներով։

## Պատմություն
Հաճախ ֆոնքը սահմանվում է որպես Z սերնդի երաժշտություն, առաջինը այս ոճը սկսել են օգտագործել Մեմֆիսյան արտիստներ DJ Paul–ը, X-Raided–ը, Phonk Beta–ն, Tommy Wright III–ը և Three 6 Mafia խումբը։ Ֆոնքի առաջին ալիքը մարեց 2000-ականների վերջին, բայց արդեն 2010-ականների սկզբին ոճը վերածնվեց։ «Ֆոնք» բառը հայտնի դարձավ SpaceGhostPurrp-ի շնորհիվ, որը թողարկեց «Pheel Tha Phonk», «Bringin' Tha Phonk» և «Keep Bringin' Tha Phonk» թրեքերը։ YouTube-ի ալիքները, հատկապես Sad Soundcloud-ը, TrillPhonk-ը, նույնպես մեծ դեր են խաղացել ֆոնքի տարածման գործում։

Տարիներ շարունակ Ֆոնքը փոփոխվել է SoundCloud-ում, ինչպես նաեւ ազդել է այնպիսի ռեփերների ստեղծագործությունների վրա, ինչպիսիք են XXXTentacion–ը, Ski Mask the Slump God–ը, Trippie Redd–ը և այլք։ Ֆոնքը թրեպի մեղմացված տարբերակն է, որը տարբերվում է նրանից՝ չունենալով «մռայլ, մութ, Մեմֆիսային ուղղվածություն ունեցող ձայն», ավելի շատ ջազի և դասական հիփ–հոփի օգտին։ 2016-2018 թվականներին ֆոնքը դարձել է SoundCloud-ում ամենաշատ լսվող ժանրերից մեկը, իսկ #phonk հեշթեգը դարձել է տարվա ամենահայտնիներից մեկը։

## Առանձնահատկություններ
Ֆոնքի առանձնահատկությունն այն է, որ այն կապված չէ որևէ տարածաշրջանային «բեմ»–ով։ Սա կապված է SoundCloud հարթակի առանձնահատկությունների հետ, որը սովորաբար առանձնացնում է հիպ-հոփի և էքսպերիմենտալ փոփի ենթաժանրերը։ Ֆոնք–արտիստ Lowpocus-ը 2017 թվականին հարցազրույցում ասել է. «Ֆոնքի զարմանալի բանն այն է, որ կատարողներ կան աշխարհի բոլոր ծայրերում։ Ֆոնքի երգիչներ կարող եք գտնել Կանադայում, ԱՄՆ-ում, Ֆրանսիայում և նույնիսկ Ռուսաստանում»։

## Դրիֆթ-ֆոնք
Դրիֆթ–ֆոնքը Ֆոնքի ենթաժանր է, որն առաջացել է 2010-ականների վերջին։ Այս ժանրը բնութագրվում է բարձր բասի, կովբելի և աղավաղված հնչյունների (կամ կլիպպինգի) օգտագործմամբ, որոնք հաճախ անհասկանալի են դարձնում ձայնային նմուշների բառերը։ Այսպիսի թրեքների տեմպը շատ դեպքերում բավականին բարձր է։ Դրիֆտ–ֆոնքի տեսանյութերը հաճախ ցուցադրում են դրիֆտային և փողոցային մրցարշավային մեքենաների տեսահոլովակներ, ինչը ժանրը հանրաճանաչ է դարձնում առցանց ավտոմոբիլային մշակույթում։ Ժանրը արագ տարածվել է TikTok սոցիալական ցանցի շնորհիվ 2020 թվականին։ Դրիֆթ-Ֆոնք թրեկների հայտնի հեղինակների մեծ մասը Ռուսաստանից են։ Այս ժանրի հիմնադիրները համարվում են այնպիսի արտիստներ, ինչպիսիք են Ghostface Playa-ն, Pharmacist-ը, Prxsxnt Fxture-ը, Dvrst-ը, Kaito Shoma-ն և Ya$h-ը։

## Ծանոթագրություններ

Կատեգորիա:2010-ականներ երաժշտությունում
Կատեգորիա:21-րդ դարի երաժշտական ժանրեր
Կատեգորիա:Էլեկտրական երաժշտություն
Կատեգորիա:Էլեկտրոնային երաժշտության ենթաոճեր
Կատեգորիա:Հիփ հոփ
Շագի

**Օրվիլ Ռիչարդ Բարել** (, ), առավել հայտնի **Շագի** անունով (), Ճամայկայում հայտնի ռեգգի ժանրի կատարող։

## Անձնական կյանք
Շագին ծագումով Ճամայկայից է, մեծացել է Բրուքլինում և ծառայել է բանակում, մասնակցել  «Անապատի փոթորիկ». Իր մեծ որդին՝ ռեփեր Robb Banks-ն է։

## Կարիերա
Ծագումով Ճամայկայից՝ Շագին մեծացել է Բրուքլինում (Նյու Յորք)։ Զինվորական ծառայության ընթացքում մասնակցել է «Անապատի փոթորիկ» ռազմական գործողությանը։ Զորացրվելով՝ Շագին որոշել է ուժերը փորձել երաժշտության մեջ, որն առավել զարգացած էր իր հայրենիքում։ Արդյունքը եղավ **«Oh Carolina»** երգի նոր տարբերակը, որը հաջողություն ունեցավ Եվրոպայի պարային ակումբներում և զբաղեցրեց առաջին տեղը Մեծ Բրիտանիայի փոփ չարթերում։

Հաջորդ երկու տարիների ընթացքում Շագին հայտնի էր միայն մեկ երգով, սակայն 1995 թվականի աշնանը նա վերականգնեց առաջին տեղը բրիտանական չարթերում՝ **«Boombastic»** երգով։ Այս երգը, որն օգտագործվում էր **Levis** ջինսերի գովազդային արշավում, մեծ տարածում գտավ ԱՄՆ-ում և վաճառվեց ավելի քան մեկ միլիոն օրինակով, իսկ ուղեկցող ալբոմը արժանացավ «Գրեմմի» մրցանակի՝ «Լավագույն ռեգգի ալբոմ» անվանակարգում։ 2007 թվականին երգը օգտագործվել է որպես «Միստր Բինի արձակուրդը» ֆիլմի սաունդթրեք։

Շագին իրեն փորձեց տարբեր ոլորտներում, դուետ ձայնագրեց Ջանեթ Ջեքսոնի հետ, բայց ժամանակի ընթացքում նրա համբավը սկսեց նվազել, ուստի «Virgin» լեյբլը ի վերջո խզեց պայմանագիրը կատարողի հետ։

2001 թվականին Շագին թողարկեց **«Hot Shot»** ալբոմը, որը վաճառվեց ավելի քան վեց միլիոն օրինակով՝ վեց շաբաթ գլխավորելով Billboard Top 200-ը և այդպիսով դարձավ ռեգգիի պատմության մեջ ամենավաճառված ալբոմը։ Նրա երկու սինգլները՝ «**It Wasnt Me**» և «**Angel**», գլխավորել են աշխարհի շատ երկրների հիթ-շքերթները, ներառյալ Billboard Hot 100-ը։ Շագգիի հետագա ձայնագրությունները հաջողություն չունեցան։

## Սկավառակագրություն

### Ուսանողական ալբոմներ
* *Pure Pleasure* (1993)
* *Original Doberman* (1994)
* *Boombastic* (1995)
* *Midnite Lover* (1997)
* *Hot Shot* (2000)
* *Lucky Day* (2002)
* *Clothes Drop* (2005)
* *Intoxication* (2007)
* *Shaggy & Friends* (2011)
* *Summer in Kingston* (2011)
* *Rise* (2012)
* *Out of Many, One Music* (2013)
* *Wah Gwaan?!* (2019)
* *Com Fly Wid Mi* (2022)
* *In the Mood* (2023)

### Համատեղ ալբոմներ
* *44/876*  Sting -ի հետ (2018)

## Արտաքին հղումներ
* Официальный сайт Шэгги
* Shaggy Fansite

## Ծանոթագրություններ

Կատեգորիա:Ճամայկացի երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:Բնօրինակում անաղբյուր հոդվածներ
Կատեգորիա:Brit Awards մրցանակի դափնեկիրներ
Կատեգորիա:Ամերիկացի ռեփերներ
Կատեգորիա:Ճամայկացի ռեգգի երաժիշտներ
Կատեգորիա:Պարային երաժիշտներ
Կատեգորիա:Ամերիկացի ռեժիսորներ
Կատեգորիա:Ամերիկացի կոմպոզիտորներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի դիջեյներ
Կատեգորիա:Բեմական կեղծանուններ
Գալինա Սախարովա

**Գալինա Պետրովնա Սախարովա** (), խորհրդային երգչուհի, սոպրանո, Համամիութենական ռադիոյի մեներգչուհի, Արմեն Գեորգիանի կինը, Կարինե Գեորգիանի մայրը։

## Կենսագրություն
Գալինա Սախարովան ծնվել է ծնվել է 1914 թվականի մայիսի 2-ին Բրյանսկի նահանգի Բեժիցա քաղաքում, անասնաբույժ Պյոտր Ալեքսեևիչ Սախարովի և երաժշտության ուսուցչուհի Պելագեա Իվանովնա Նիկոլսկակի ընտանիքում։

1942 թվականին Գալինա Սախարովան ավարտել է Մոսկվայի Գնեսինների անվան երաժշտական ուսումնարանը և դարձել Համամիութենական ռադիոյի մեներգչուհի։ Նա երգել է սոլո, ինչպես նաև դուետներով հանդես եկել Զառա Դոլուխանովայի, Վալենտինա Լևկոյի, Անտոնինա Կլեշչևայի, Նինա Պոստավնիչևայի, Վլադիմիր Բունչիկովի, Վլադիմիր Նեչաևի հետ։ Հայրենական մեծ պատերազմի տարիներին երգչուհին ելույթ է ունեցել հիվանդանոցներում՝ վիրավոր զինվորների համար։ 1969 թվականից անցել է թոշակի։ Արժանացել է ՌՍՖՍՀ վաստակավոր արտիստի կոչման։

Գալինա Սախարովան մահացել է 1999 թվականի դեկտեմբերի 17-ին, թաղել է Մոսկվայում՝ Վագանկովյան գերեզմանատանը, ամուսնու կողքին։

## Ծանոթագրություններ

## Արտաքին հղումներ
*Галина Сахарова

Կատեգորիա:Սոպրանոներ
Ադամ Դիմարկո

**Ադամ Դիմարկո** (, ), կանադացի դերասան։

## Կենսագրություն
Ծնվել է 1990 թվականի ապրիլի 14-ին Օնտարիոյի Օքվիլ քաղաքում։

2010 թվականից կինոյում և հեռուստատեսության մեջ կատարել է մոտ 50 դեր, այդ թվում նաև «Ռադիո ապստամբություն» և Zapped. Կախարդական հավելված» ֆիլմերը և «Արկտիկական օդ», «Կախարդները» և «Սպիտակ Լոտոս» հեռուստասերիալները։ Նաև թողարկում է երգեր «Good One» կեղծանվան ներքո։

2017 թվականին «Ընտանիքում հարսանիք» ֆիլմում դերակատարման համար արժանացել է UBCP/ACTRA Awards մրցանակի։ 2021 թվականին անվանակարգվել է Leo Awards մրցանակաբաշխության՝ «Գաղտնի միաբանություն» ֆենտեզի հեռուստասերիալի լավագույն դերասան անվանակարգում։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* Ադամ Դիմարկոն IMDB կայքում
* Ադամ Դիմարկոն YouTube կայքում

Կատեգորիա:21-րդ դարի դերասաններ
Կատեգորիա:21-րդ դարի երգիչներ
Կատեգորիա:Կանադացի երգիչներ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ